ఫరాజ్ అక్రమ్

ఫరాజ్ అక్రమ్ ( ఉర్దూ : فراز اکرم ; జననం 3 అక్టోబర్ 1993) జింబాబ్వే క్రికెటర్. ఆయన పాకిస్తాన్ తల్లిదండ్రులకు సౌదీ అరేబియాలో జన్మించాడు, నవంబర్ 2020లో జింబాబ్వే క్రికెట్ జట్టు తరపున అంతర్జాతీయంగా అరంగేట్రం చేశాడు. 

వ్యక్తిగత జీవితం
ఫరాజ్ అక్రమ్ 1993 అక్టోబర్ 3న సౌదీ అరేబియాలోని జెడ్డాలో పాకిస్తానీ తల్లిదండ్రులకు జన్మించాడు.  ఆయన పాకిస్తాన్‌లో పెరిగి 2000లో తన కుటుంబంతో కలిసి జింబాబ్వేకు వెళ్లాడు, అక్కడ తన తండ్రి దౌత్యవేత్తగా పాకిస్తాన్ రాయబార కార్యాలయంలో పని చేశాడు. అక్రమ్ హరారేలోని వెస్ట్‌రిడ్జ్ హైస్కూల్‌లో చదివాడు. సికందర్ రజా తర్వాత అంతర్జాతీయ క్రికెట్‌లో జింబాబ్వేకు ప్రాతినిధ్యం వహించిన రెండవ పాకిస్తానీ సంతతికి చెందిన ఆటగాడు అయ్యాడు.

కెరీర్
ఫరాజ్ అక్రమ్ 2017 అక్టోబర్ 4న లోగాన్ కప్‌లో రైజింగ్ స్టార్స్ తరపున తన ఫస్ట్-క్లాస్ అరంగేట్రం చేశాడు. ఏప్రిల్ 17న 2017–18 ప్రో50 ఛాంపియన్‌షిప్‌లో రైజింగ్ స్టార్స్ తరపున తన లిస్ట్ ఏ అరంగేట్రం చేశాడు. ఆయన 2018–19 సీజన్ కోసం మషోనాలాండ్ ఈగల్స్‌కు మారాడు.

ఆయన జూన్ 2018లో జింబాబ్వే ట్రై-నేషన్ సిరీస్‌కు ముందు వార్మప్ మ్యాచ్‌ల కోసం బోర్డు XI జట్టులో చోటు దక్కించుకున్నాడు. సెప్టెంబర్ 2018లో ఆఫ్రికా టీ20 కప్ టోర్నమెంట్ కోసం జింబాబ్వే జట్టులో చోటు దక్కించుకున్నాడు.  ఆయన 14 సెప్టెంబర్ 2018న ఆఫ్రికా టీ20 కప్‌లో జింబాబ్వే తరపున ట్వంటీ20లో అరంగేట్రం చేశాడు.

ఫరాజ్ అక్రమ్ అక్టోబర్ 2020లో పాకిస్తాన్ పర్యటన కోసం జింబాబ్వే జట్టులో చోటు దక్కించుకున్నాడు. ఆయన నవంబర్ 10న పాకిస్తాన్‌తో జరిగిన మ్యాచ్‌లో జింబాబ్వే తరపున తన ట్వంటీ20 అంతర్జాతీయ అరంగేట్రం చేశాడు.

ఫరాజ్ అక్రమ్ డిసెంబర్ 2020లో 2020–21 లోగాన్ కప్‌లో ఈగల్స్ తరపున ఆడటానికి ఎంపికయ్యాడు.  ఆయన మే 2021లో దక్షిణాఫ్రికా ఏతో జరిగిన స్వదేశీ సిరీస్ కోసం జింబాబ్వే ఏ జట్టులో చోటు దక్కించుకున్నాడు.
మూలాలు

వర్గం:1993 జననాలు
వర్గం:క్రికెట్ క్రీడాకారులు
వర్గం:జీవిస్తున్న ప్రజలు
వర్గం:జింబాబ్వే టీ20 క్రికెట్ క్రీడాకారులు
వర్గం:జింబాబ్వే క్రికెట్ క్రీడాకారులు